Súradnice: 50°21′35″S 13°30′0″V﻿ / ﻿50,35972°S 13,50000°V﻿ / 50.35972; 13.50000

**Stroupeč** je prírodná pamiatka ev. č. 1503 západne od obce Žiželice na východnom a severnom okraji obce Stroupeč v okrese Louny. Oblasť spravuje Agentúra ochrany prírody a krajiny ČR.

Ochrana
-------

Dôvodom ochrany je uchovanie lokality s výskytom vzácnych druhov teplomilného hmyzu, o.i. českého endemita Cylindromorphus bohemicus.

Opis
----

Úpätie svahu v západnej časti PP Stroupeč
Južne exponované svahy terasovitých stupňov na okraji údolia Ohře, severne nad obcou Stroupeč, po oboch stranách cesty do obce, ktoré ďalej vedú až nad Stroupeček. Podobný charakter ako prírodná pamiatka "Stroupeč" majú aj prírodné pamiatky "Staňkovice" a "Žatec". Lokalita pri Stroupči je však najcennejším územím. Chránené územie je pre verejnosť prístupné len po cestách. Nie je tu dovolené ničiť rastliny a živočíchy ani iným spôsobom poškodzovať územia. Vlastníci a užívatelia pozemkov, na ktorých bola prírodná pamiatka vyhlásená, sú povinní strpieť obmedzenia stanovené podmienkami ochrany vo vyhláške. Do Stroupča je možné sa dostať po ceste zo Žatca na Hořetice (okolo FRUTY) alebo po ceste pri rieke Ohře (okolo Uhoľných skladov) pod Záhořím. Pri tejto možnosti je možné navštíviť tiež lokalitu 12 pamätných stromov (11 dubov a 1 brest) za obcou Stroupeč v mieste zvanom "Stroupeček" alebo tiež "U zámečku", kde v súčasnosti sídli alternatívna farma Ekozámeček Stroupeček zameraná o.i. na permakultúru a budhizmus. Najstarší dub (miestnymi prezývaný *Vrakodávný veledub* alebo *Otec lesů*) je vnútri dutý a vyhorený, má však obvod kmeňa v prsnej výške 930 cm (známy Oldřichův dub má obvod kmeňa "len" 750 cm).

Fauna a flóra
-------------

Chránené územie bolo vyhlásené na ochranu vzácnych druhov teplomilného hmyzu. Veľmi príkre stráne sú porastené kríkmi a ojedinelými stromami. Na časti územia sa nachádza bývalý sad. V minulosti tu pravdepodobne boli vinice a pôvodná stepná flóra a fauna sa udržiavala hlavne na medziach. Vzhľadom k tomu, že je toto územie v súčasnej dobe viac-menej nevyužívané, postupuje tu nálet väčšinou burinných drevín. Geologický podklad tvoria miocénne íly s vrstvou nadložných pieskov. Na území PP "Stroupeč" sa vyskytuje celý rad vzácnych a chránených rastlín a na túto vegetáciu sú viazané aj vzácne druhy hmyzu. Územie je obdobou stepných areálov južnej Moravy (Čejč, Mutěnice, Pouzdřany). Bol tu nájdený celý rad vzácnych druhov chrobákov nosáčikov, mandelinek, bystrušiek, krasoňov, skarabeusovitých a ďalších.

Referencie
----------

1. ↑   *Stránky AOPK ČR* [online]. [Cit. 2016-08-08]. Dostupné online. (po česky)
2. ↑  Oficiálna stránka farmy:

Pozri aj
--------

* Zoznam chránených území v okrese Louny

Iné projekty
------------

Commons
* Spolupracuj na Commons Commons ponúka multimediálne súbory na tému **Stroupeč (prírodná pamiatka)**

Externé odkazy
--------------

* Vyhláška Okresného úradu Louny ktorou sa určuje Cgránený prírodný výtvor

Literatúra
----------

* Klouček, Zdeněk Ing. - Príroda okresu Louny, OkU Louny, ref. ŽP, Louny 1995

Zdroj
-----

*Tento článok je čiastočný alebo úplný preklad článku Stroupeč (přírodní památka) na českej Wikipédii.*

| * z
* d
* u
Chránené územia v okrese Louny |
| --- |
| Chránená krajinná oblasť | 
* České středohoří

 |
| Národné prírodné rezervácie | 
* Malý a Veľký štít
* Oblík
* Raná

 |
| Národné prírodné pamiatky | 
* Kamenná slunce
* Velký vrch u Vršovic

 |
| Prírodné rezervácie | 
* Blatenský svah
* Číčov
* Dětanský chlum
* Luční potok

 |
| Prírodné pamiatky | 
* Blšanský chlum
* Březno u Postoloprt
* Háj Petra Bezruče
* Koštice
* Kozinecká stráň
* Krásný Dvůr
* Miocenní sladkovodní vápence
* Na Spáleništi
* Soběchlebské terasy
* Staňkovice
* Stráně nad Chomutovkou
* Stroupeč
* Štola Stradonice
* Tobiášův vrch
* Travertinová kupa
* Třtěnské stráně
* Údolí Hasiny u Lipence
* V hlubokém
* Žatec

 |
| Prírodný park | 
* Džbán

 |